PATVIRTINTA

Klaipėdos Stasio Šimkaus konservatorijos

direktoriaus 2024 m. vasario 15 d. įsakymu Nr. V-38

**KLAIPĖDOS STASIO ŠIMKAUS KONSERVATORIJA**

 **KULTŪRINIO EDUKACINIO PROJEKTO „TARPDALYKINĖ KŪRYBINĖ LABORATORIJA“ NUOSTATAI**

**I SKYRIUS**

**BENDROSIOS NUOSTATOS**

1. Kultūrinis edukacinis ilgalaikis projektas „Tarpdalykinė kūrybinė laboratorija“ organizuojamas kartą metuose. Šie nuostatai reglamentuoja projekto tikslus, uždavinius, dalyvavimo sąlygas, vertinimą ir apdovanojimus.

**II SKYRIUS**

**TIKSLAI IR UŽDAVINIAI**

2. Tikslas – organizuoti kasmetinį teminį projektą, skirtą vaikų kūrybiniam, analitiniam ugdymui, suburiant Lietuvos muzikos, meno, bendrojo ugdymo mokyklų mokinius, bendradarbiaujant su mokytojais.

3. Uždaviniai:

3.1. ugdyti jaunimo kūrybinį, kritinį, analitinį mąstymą, meninius, kultūrinius ir socialinius-emocinius gebėjimus, plėtoti idėjos pristatymo visuomenėje įgūdžius, kelti mokymosi motyvaciją;

3.2. keistis ir dalintis naudinga informacija, skirtingų mokyklų kūrybine ir gerąja pedagogine patirtimi, metodinėmis priemonėmis;

3.3. skatinti moksleivių bendradarbiavimą, pažinimą, problemų sprendimą ir saviraišką integruojant muziką;

3.4. skatinti moksleivių kultūrinę ir kūrybinę veiklą, pedagogų kūrybinę iniciatyvą, bendrystę bei tarpdalykinę integraciją.

**III SKYRIUS**

**RENGĖJAI**

4. Kultūrinį edukacinį projektą „Tarpdalykinė kūrybinė laboratorija“ inicijuoja ir organizuoja Klaipėdos Stasio Šimkaus konservatorija.

**IV SKYRIUS**

**DALYVAVIMO PROJEKTE SĄLYGOS IR PROGRAMA**

5. Kultūrinis edukacinis projektas skirstomas į tris etapus:

5.1. I etapas – projekto dalyvių-partnerių paieška;

5.2. II etapas – dalyvių priėmimas Konservatorijoje. Meninis, linksmas svečių komandų (5 mokiniai ir vienas mokytojas) prisistatymas. Projekto įrankių ir užduočių, kuriuos išplėtoti ir pristatyti bus siūloma pagal užduotį-užuominą, pasitelkiant kūrybiškumą ir akademines žinias, pristatymas. Dalyvių rengimasis teminės užduoties atlikimui (iki 2 mėn.);

5.3. III etapas – baigiamasis metų darbą apibendrinantis renginys bendruomenei. Komandų atliktų užduočių pristatymas. Darbus vertina trijų narių komisija pagal vertinimo kriterijus. Komandų apdovanojimai, muzikuojančių mokinių koncertas. Refleksija.

6. Dalyvių registracija vyksta užpildžius dalyvio registracijos formą.

7. Dalyvių amžiaus grupė – 14-16 metų.

**V SKYRIUS**

**PROJEKTO ORGANIZAVIMAS IR DATOS**

8. Dalyvių registracijai ir projekto renginiams numatytos datos:

8.1. Dalyvių registracija vyks nuo 2024 m. vasario 13 d. iki 2024 m. kovo 25 d. priimant paraiškas elektroniniu paštu: **audrius.stonkus@klssk.lt.**

8.2. Projekto įvadinis-pažintinis renginys įvyks 2024 m. balandžio 18 d. Klaipėdos Stasio Šimkaus konservatorijoje.

8.3. Finalinis kūrybinius darbus pristatantis renginys įvyks 2024 m. gegužės 24 d. Klaipėdos Stasio Šimkaus konservatorijoje.

8.4. Datos gali būti keičiamos rengėjų sprendimu, informavus partnerius.

**VI SKYRIUS**

**APDOVANOJIMAI**

9. Komandos apdovanojamos diplomais.

10. Dalyvavusiems mokytojams įteikiami padėkos raštai ir profesinio tobulėjimo pažymėjimai.

**VII SKYRIUS**

**INFORMACIJA IR KONTAKTAI**

11. Projekto „Tarpdalykinė kūrybinė laboratorija“ informacija skelbiama:

<http://klaipedoskonservatorija.lt/>

<https://www.facebook.com/konservatorija/>

12. Projekto autorių, vykdytojų kontaktai:

Audrius Stonkus, tel. Nr. +370 688 35236, el. p.: audrius.stonkus@klssk.lt;

projekto vadovė Asta Anduleit, tel. Nr. +370 699 24959, el. p.: asta.anduleit@klssk.lt;

projekto koordinatorė Edita Ambrozaitienė, tel. Nr. +370 675 23026, el. p: edita.ambrozaitiene@klssk.lt.

Kultūrinio edukacinio projekto „Tarpdalykinė kūrybinė laboratorija“ nuostatų priedas

 **KULTŪRINIO EDUKACINIO PROJEKTO „TARPDALYKINĖ KŪRYBINĖ LABORATORIJA” REGISTRACIJOS FORMA**

|  |  |
| --- | --- |
| Komandos dalyvio vardas, pavardė, gimimo metai.  |  |
| Mokykla |  |
| Mokytojas (vardas, pavardė, kvalifikacinė kategorija, tel. Nr.) |  |

Dalyvių ir mokytojų asmens duomenys renkami projekto organizaciniais tikslais, šie duomenys nebus naudojami kitais tikslais ar perduodami tretiesiems asmenims. Duomenų valdytojas – Klaipėdos Stasio Šimkaus konservatorija, į. k. 190968528, adresas: S. Šimkaus g. 15, 92126 Klaipėda, el. paštas: klaipedoskonservatorija@klssk.lt.